Diari Oficial de la Generalitat Valenciana


Sumari del DOGV 3201, del 11-03-1998 (1998/900393)

ORDRE de 2 de febrer de 1998, de la Conselleria de Cultura, Educació i Ciència, per la qual s'estableixen els requisits mínims dels centres incomplets d'Educació Infantil de la Comunitat Valenciana, en desplegament de la disposició addicional quarta del Reial Decret 1.004/1991, de 14 de juny.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1998/02/02/(2)/dof/vci/html**

### Dades del document

Número de DOGV
:   3201

Data del DOGV
:   11-03-1998

Secció del DOGV
:   I. DISPOSICIONS GENERALS

Número del document
:   1998/900393


Data del document
:   02-02-1998

Organisme emissor


Tipus de document
:   Ordre

Descriptors 

:   * centre d'ensenyament
    * legislació
    * educació preescolar

ORDRE de 2 de febrer de 1998, de la Conselleria de Cultura, Educació i Ciència, per la qual s'estableixen els requisits mínims dels centres incomplets d'Educació Infantil de la Comunitat Valenciana, en desplegament de la disposició addicional quarta del Reial Decret 1.004/1991, de 14 de juny. [1998/C1440]  
La Llei Orgànica 8/1985, de 3 de juliol, Reguladora del Dret a l'Educació, en el seu article 14, estableix que tots el centres docents hauran de reunir uns requisits mínims per a impartir els ensenyaments amb garantia de qualitat.  
La Llei Orgànica 1/1990, de 3 d'octubre, d'Ordenació General del Sistema Educatiu, estableix nous nivells i cicles d'ensenyament, i el Reial Decret 1.004/1991, de 14 de juny, estableix els requisits mínims dels centres que impartisquen ensenyaments de règim general no universitaris  
El mencionat reial decret estableix en el seu títol II els requisits que han de reunir els centres d'Educació Infantil. Tanmateix en la disposició addicional quarta s'exclou, els centres ubicats en poblacions d'especials característiques sociodemogràfiques o escolars, del compliment de tots els requisits previstos pel que fa al nombre d'unitats es refereix, i estableix que les administracions educatives competents els adequaran a les especials característiques i dimensions dels centres.  
La Conselleria de Cultura, Educació i Ciència, després de l'estudi d'una mostra significativa de centres d'atenció a la infància menor de sis anys, i tenint en compte els resultats del mencionat estudi, considera convenient distingir dos supòsits diferents. D'una banda centres d'Educació Infantil incomplets, per estar ubicats en poblacions on la demanda escolar es irregular i insuficient per a tenir en funcionament l'etapa, cicle o nivell/edat d'Educació Infantil amb el nombre d'unitats mínimes previstes. I per altra banda el supòsit d'altres centres d'Educació Infantil als quals, a causa d'especials circumstàncies sociodemogràfiques o escolars, o per estar ubicats en zones consolidades de les ciutats, no els és possible implantar de manera completa alguns dels cicles d'Educació Infantil.  
Per tot això, aquesta Conselleria, fent ús de l'atribució que li confereix la disposició addicional quarta del Reial Decret 1.004/1991, de 14 de juny, pel qual s'estableixen els requisits mínims dels centres que imparteixen ensenyaments de règim general no universitaris, disposa:  
Primer  
D'acord amb allò que es disposa, podran autoritzar-se centres docents incomplets d'Educació Infantil, sempre que:  
a) S'ubiquen en una població o en una demarcació escolar d'inferior àmbit, en cas d'haver-ne, en què no hi haja altre o altres centres complets, públics o privats, que puguen absorbir la demanda d'escolarització previsible en l'etapa, nivell i cicle.  
b) La demanda escolar actual en l'etapa, nivell i cicle de què es tracte no justifique l'existència d'un centre complet, llevat que el centre preexistira com a establiment amb llicència municipal i s'ubique en el nucli històric de la localitat o en una zona urbana consolidada per l'edificació que dificulte l'ampliació o remodelació de les seues instal·lacions.  
c) Es pretenga escolaritzar alumnes de la mateixa població.  
L'administració educativa revocarà l'autorització si el centre deixa de trobar-se en alguna de les anteriors circumstàncies.  
Segon  
Els centres docents a què es refereix aquesta ordre queden exclosos del requisit de tenir el nombre mínim d'unitats per etapa o cicle d'Educació Infantil establit en el Reial Decret 1.004/1991.  
Tercer  
D'acord amb l'apartat anterior, podran crear-se o autoritzar-se centres amb un nombre d'unitats adequat a la població que haja de cursar l'etapa o cicle d'Educació Infantil.  
Les unitats podran agrupar alumnes de diferents cursos d'un mateix cicle o cicles diferents d'Educació Infantil, en aquest cas la relació màxima docent/alumnes serà:  
a) Centres d'una unitat que agrupen alumnes fins als tres anys d'edat: 1/8  
b) Centres d'una unitat que agrupen alumnes de dos i tres anys d'edat: 1/13  
c) Centres d'una unitat que agrupen alumnes de tres anys d'edat: 1/20  
d) Centres d'una unitat que agrupen alumnes d'ambdós cicles de E. I.: 1/15  
e) Centres d'una unitat que agrupen alumnes de tres a sis anys d'edat: 1/25  
f) Centres de dos unitats que agrupen en una unitat xiquets fins a dos anys d'edat: 1/13, i altra unitat que agrupe a xiquets de dos a tres anys d'edat: 1/20  
g) Centres de dos unitats que agrupen alumnes fins als sis anys d'edat. Una unitat fins a xiquets de tres anys d'edat: 1/13, i altra unitat xiquets de tres a sis anys d'edat: 1/25.  
Quart  
En aquests centres incomplets d'Educació Infantil, l'equip educatiu estarà format pel personal amb les titulacions previstes en els articles 14, 15, 16, 17 i 18 del Reial Decret 1.004/1991.  
Les unitats que agrupen alumnes d'ambdós cicles d'Educació Infantil disposaran dels mestres especialistes en Educació Infantil previstos per al segon cicle  
Cinqué  
Amb l'objectiu d'oferir una millor atenció educativa a la infància menor de sis anys en poblacions d'especials característiques sociodemogràfiques o escolars es podran adscriure, a efectes de coordinació pedagògica, centres incomplets de primer cicle d'Educació Infantil a centres complets o incomplets de segon cicle d'Educació Infantil o d'Educació Primària.  
Sisé  
Els centres d'Educació Infantil incomplets hauran de comptar, com a mínim, amb les següents instal·lacions i condicions materials:  
a) Ubicació en locals d'ús exclusiu i amb accés independent des de l'exterior.  
b) Una aula per cada unitat amb una superfície, d'almenys, 30 metres quadrats.  
c) Una sala o espai d'usos múltiples de 30 metres quadrats que, si s'escau, podrà ser utilitzada de menjador.  
d) Un pati de jocs d'ús exclusiu del centre amb una superfície que, en cap cas, podrà ser inferior a 40 metres quadrats.  
e) Un bany per unitat autoritzada que comptarà amb un lavabo i un inodor.  
f) Un bany per el personal que disposarà d'un lavabo, un inodor i una dutxa.  
g) Un despatx de direcció i secretaria que podrà ser utilitzat com a sala de reunió de l'equip educatiu amb una superfície, d'almenys, 15 metres quadrats.  
Seté  
Aquesta ordre s'aplicarà en l'àmbit territorial de gestió de la Conselleria de Cultura, Educació i Ciència.  
Vuité  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.  
València, 2 de febrer de 1998  
El conseller de Cultura, Educació i Ciència,  
FRANCISCO E. CAMPS ORTIZ


Còpia Permalink ELI